सिद्धू के पाकिस्तान से वापस लौटने से पहले ही बवाल! इस बार इमरान को बता दिया अपना बड़ा भाई
नवजोत सिंह सिद्धू से जुड़े वीडियो को बीजेपी आईटी सेल के प्रमुख अमित मालवीय ने शेयर किया है और कांग्रेस से जवाब मांगा है।
नई दिल्ली. पंजाब कांग्रेस के अध्यक्ष नवजोत सिंह सिद्धू आज पाकिस्तान में हैं। वो आज करतारपुर साहिब में गए हैं। करतारपुर साहिब पहुंचने पर पाकिस्तान में नवजोत सिंह सिद्धू का जोरदार स्वागत किया गया। हालांकि इस दौरान उन्होंने एक ऐसी बात कही है, जिसपर उनकी वापसी से पहले ही भारत में बवाल मच गया है।करतारपुर साहिब पहुंचे नवजोत सिंह सिद्धू ने कहा कि इमरान खान उनके बड़े भाई हैं और उन्होंने उन्हें बहुत प्यार दिया है। दरअसल जिस वक्त करतारपुर साहिब में पाकिस्तान की तरफ से सिद्धू का गर्मजोशी से स्वागत किया गया, उस वक्त ही नवजोत सिंह सिद्धू ने इमरान खान को अपना बड़ा भाई बता दिया।नवजोत सिंह सिद्धू से जुड़े इस वीडियो को बीजेपी आईटी सेल के प्रमुख अमित मालवीय ने शेयर किया है और कांग्रेस से जवाब मांगा है।अमित मालवीय ने लिखा है कि - "राहुल गांधी के फेवरेट नवजोत सिंह सिद्धू पाकिस्तान के प्रधानमंत्री इमरान खान को अपना बड़ा भाई बताया है। पिछले साल उन्होंने पाकिस्तानी आर्मी चीफ जनरल बाजवा को गले लगाया था। अब ये हैरानी की बात नहीं है कि गांधी परिवार ने कैप्टन अमरिंदर सिंह की जगह पाकिस्तान को प्यार करने वाले नवजोत सिद्धू को क्यों चुना।"